**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

------- 2024 թվականի N ---------Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԱՊՐԻԼԻ 26-Ի N 597-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 Ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով՝ Հայաստանի Հանրապետության կառավարությունը  որոշում է.

1. Հայաստանի Հանրապետության կառավարության 2012 թվականի ապրիլի 26-ի «Հայաստանի Հանրապետության պետական և ոչ պետական բարձրագույն ուսումնական հաստատություններ ընդունելության (ըստ բակալավրի ու անընդհատ և ինտեգրացված կրթական ծրագրերի) կարգը հաստատելու և Հայաստանի Հանրապետության կառավարության 2011 թվականի ապրիլի 28-ի N 686-Ն որոշումն ուժը կորցրած ճանաչելու մասին» N 597-Ն որոշման հավելվածում՝
2. 9-րդ կետ շարադրել հետևյալ խմբագրությամբ՝

«9. Ընդունելության քննություններն են՝

**1)** միասնական և ներբուհական,

2) Տավուշի մարզում հանրակրթության պետական նոր չափորոշչի ներդրմամբ պայմանավորված՝ 2023-2024, 2024-2025 և 2025-2026 ուսումնական տարիների ընթացքում փորձարարական միասնական և

3) Արարատյան բակալավրիատի քննությունները (2024-2025 և 2025-2026 ուսումնական տարիների համար):».

**2)** 9-րդ, 10-րդ, 12-րդ և 15-րդ կետերից հետո համապատասխանաբար լրացնել նոր 9.1, 10.1, 12.1 և 15.1 կետեր՝ հետևյալ բովանդակությամբ.

ա.«9.1. Ընդունելության քննությունները կազմակերպում և անցկացնում է «Գնահատման և թեստավորման կենտրոն» պետական ոչ առևտրային կազմակերպությունը (այսուհետ` ԳԹԿ), իսկ Արարատյան բակալավրիատի քննությունները 2024-2025 և 2025-2026 ուսումնական տարիների ընդունելության համար՝ «Արարատյան բակալավրիատ» ծրագրի ներդրման և իրականացման համար պատասխանատու կազմակերպությունը՝ «Այբ» կրթական հիմնադրամը:».

բ. «10.1 Հանրակրթության պետական նոր չափորոշիչը ներդրված հանրակրթական ուսումնական հաստատության 12-րդ դասարանի սովորողն իր ընտրությամբ կարող է հանձնել և՛ միասնական և՛ փորձարարական միասնական քննություններ ու հայտագրած համապատասխան մասնագիտության մրցույթին մասնակցել տվյալ առարկայի քննությունից ստացած առավել բարձր միավորով։».

գ. «12.1 Հանրակրթության պետական նոր չափորոշիչը ներդրած հանրակրթական ուսումնական հաստատության փորձարարական միասնական քննություններն անցկացվում են հանրակրթության պետական նոր չափորոշչին համահունչ գրավոր թեստերով:».

դ. «15.1 Հանրակրթության պետական նոր չափորոշիչը ներդրած հանրակրթական ուսումնական հաստատության շրջանավարտը, միասնական քննություններ չհանձնելու դեպքում, մասնագիտության հայտագրումն իրականացնում է սույն կարգի 15-րդ կետի 1-ին ենթակետում նախատեսված ժամկետներում:».

**3) 10-րդ կետի**

ա.2-րդենթակետը շարադրել նոր խմբագրությամբ՝

**«2)** տվյալ տարվա մինչև հուլիսի 31-ը զորացրվող դիմորդները, օտարերկրյա պետությունների ուսումնական հաստատությունների շրջանավարտները միասնական քննությունները կարող են հանձնել տվյալ տարվա հունվարին և հուլիսին.».

բ. 3-րդ ենթակետում « օտարերկրյա պետությունների ուսումնական հաստատությունների տվյալ ուսումնական տարվա շրջանավարտ Հայաստանի Հանրապետության քաղաքացիները» բառերը փոխարինել «օտարերկրյա պետությունների ուսումնական հաստատությունների շրջանավարտները» բառերով.

**4)** 15-րդ կետի 1-ին ենթակետում «և նախորդ տարիների» բառերը փոխարինել «,» կետադրական նշանով և «ինչպես նաև նախորդ տարիների, այդ թվում օտարերկրյա պետությունների ուսումնական հաստատությունների» բառերով.

**5) 16-րդ կետի 1-ին ենթակետը շարադրել նոր խմբագրությամբ՝**

 «1) տվյալ տարվա հունիսի 26-ից մինչև հուլիսի 1-ն ընկած ժամանակահատվածում օտարերկրյա պետությունների ուսումնական հաստատությունները ընթացիկ ուսումնական տարում ավարտած կամ ավարտող դիմորդները, մայիսի 10-ից մինչև հուլիսի 31-ը զորացրված կամ զորացրվող դիմորդների կողմից մասնագիտության և տվյալ մասնագիտության համար սահմանված (հանձնած կամ հանձնվող) քննական առարկաների առցանց հայտագրումը.».

6) 17-րդ կետում «հուլիսի 19-ից» բառերը փոխարինել «հուլիսի 20-ից» բառերով

**7)** 45-րդ կետում «դեկտեմբերի 27-ը» բառը և թիվը փոխարինել «դոկտեմբերի 25-ը» բառով և թվով.

**8)** 50-րդ կետում՝

**ա.** 8-րդ ենթակետը շարադրել նոր խմբագրությամբ.

«8) Քննական կենտրոնի ղեկավարին, ԳԹԿ ներկայացուցիչներին, կազմակերպիչներին նշանակում է ԳԹԿ տնօրենը՝ միասնական քննությունից մեկ օր առաջ։ Կազմակերպիչներին և ԳԹԿ ներկայացուցիչներին ըստ քննասենյակների բաշխում է քննական կենտրոնի ղեկավարը.».

**բ.** 12-րդ ենթակետը շարադրել նոր խմբագրությամբ.

«12)քննությունն սկսվելուց առնվազն մեկ ժամ առաջ կենտրոնի ղեկավարը յուրաքանչյուր քննասենյակի կազմակերպիչներին տալիս է տվյալ քննասենյակի խմբերի համար բախատեսված թեստերի պատասխանների ձևաթղթերի (այսուհետև՝ պատասխանների ձևաթուղթ) ծրարները, ըստ խմբերի դիմորդների ցուցակները, որից հետո սկսվում է դիմորդների մուտքը քննասենյակներ.».

**գ.**լրացնել նոր 19.1 ենթակետ՝ հետևյալ բովանդակությամբ.

«19.1**)** դիմորդը մոտենում է մուտքի կազմակերպիչներին, մետաղորսիչով ստուգվում հեռախոսի և էլեկտրոնային այլ սարքերի առկայությունը։ Հեռախոս կամ այլ սարքեր հայտնաբերվելու դեպքում թողնում է մուտքի մոտ.».

**դ**. 21-րդ ենթակետը շարադրել նոր խմբագրությամբ.

«21)քննասենյակում դիմորդներին տեղավորելուց հետո ԳԹԿ ներկայացուցիչը, քննական կենտրոնի ղեկավարից ստանալով խմբերի թվին համապատասխան թեստերի փաթեթները, դրանք բերում է քննասենյակ: Քննասենյակի պատասխանատու ներկայացուցիչը թեստերի փաթեթները ցուցադրում է դիմորդներին` նրանց ուշադրությունը հրավիրելով փաթեթների փակ և ամբողջական լինելու հանգամանքին.».

**9)** 51-րդ կետի՝

**ա.** 1-ին ենթակետում «պատասխանատու կազմակերպիչը» բառերը փոխարինել «ներկայացուցիչը» բառով.

**բ.** 3-րդ ենթակետում «9։30» թվերը փոխարինել «10։00» թվերով.

**գ.** 16-րդ ենթակետում «ընդհատած» բառից հետո լրացնել «,» կետադրական նշան և «ինչպես նաև սույն կարգի 51 կետի 14-րդ ենթակետի հիման վրա» բառերը.

**10)** 67-րդ կետը շարադրել նոր խմբագրությամբ՝

«67 Ընդունելության քննությունները գնահատվում են 20 միավորային համակարգով: Դրական են համարվում 7.5 և բարձր միավորները: Բոլոր միավորները գնահատվում են հարյուրերորդական մասի պահպանմամբ` տվյալ առարկայի գնահատման չափանիշներով սահմանված քայլերին համապատասխան:».

**11)** 70-րդ կետում«հուլիսի 19-26-ը» բառը և թվերը փոխարինել «հուլիսի 20-26-ը» բառով և թվերով.

**12)** 76-րդ կետը լրացնել 5.1 ենթակետով՝

«5.1) Հանրակրթության պետական նոր չափորոշիչը ներդրած հանրակրթական ուսումնական հաստատության շրջանավարտին.».

**13)** 79-րդ կետում «անվճար ուսուցման համակարգ են ընդունվում» բառերը փոխարինել «ընդունվում և սահմանված կարգով պետական բյուջեից ուսման վարձի լրիվ փոխհատուցում են ստանում» բառերով.

**14)**  84-րդ կետը շարադրել հետևյալ խմբագրությամբ՝

«84. Հանրապետական ընդունող հանձնաժողովը (այսուհետ՝ նաև Հանձնաժողով) կազմված է 26 անդամից: Հանձնաժողովի նախագահը Հայաստանի Հանրապետության կրթության, գիտության, մշակույթի և սպորտի նախարարն է: Հանձնաժողովի կազմում ընդգրկվում են Հայաստանի Հանրապետության կրթության, գիտության, մշակույթի և սպորտի նախարարի՝ հանրակրթության ոլորտը համակարգող տեղակալը, Հայաստանի Հանրապետության կրթության, գիտության, մշակույթի և սպորտի նախարարության բարձրագույն կրթության և գիտության կոմիտեի նախագահը և մեկ ներկայացուցիչ, ով հանդիսանում է հանձնաժողովի պատասխանատու քարտուղարը, Հայաստանի Հանրապետության ազգային անվտանգության ծառայության ներկայացուցիչը, ԳԹԿ-ի երկու ներկայացուցիչ, Հայաստանի Հանրապետության պետական բուհերի ռեկտորները, ոչ պետական բուհերի ռեկտորներից ներկայացուցիչներ: Հանրապետական ընդունող հանձնաժողովի կազմը հաստատում է Հայաստանի Հանրապետության կրթության, գիտության, մշակույթի և սպորտի նախարարը:».

**15)** լրացնել նոր 84.1 կետ՝ հետևյալ բովանդակությամբ՝

«84.1 Հանձնաժողովն իր գործունեությունն իրականացնում է նիստերի միջոցով: Հանձնաժողովի նիստն իրավազոր է, եթե դրան մասնակցում է հանձնաժողովի անդամների կեսից ավելին: Հանձնաժողովի որոշումներն ընդունվում են նիստին մասնակցող անդամների ձայների մեծամասնությամբ: Հանձնաժողովի նիստերը կարող են անցկացվել էլեկտրոնային փոստի կամ կապի այլ միջոցների կիրառմամբ, ինչպես նաև հարցման կարգով: Հանձնաժողովի նիստերն արձանագրվում են: Արձանագրությունը ստորագրում են հանձնաժողովի նախագահն ու պատասխանատու քարտուղարը:»:

 2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։